SET สัปดาห์หน้าแกว่งขึ้น รับ Fund Flow ไหลเข้าต่อเนื่อง
โบรกฯคาดดตลาดแกว่งขึ้นโดยได้แรงหนุนจากทิศทาง Fund Flow ทีjไหลเข้าเอเชียอย่างต่อเนื่องจากความไม่แน่นอนของมาตรการกระตุ้นเศรษฐกิจของ Donald Trump กระตุ้นเกิดจิตวิทยาบวกต่อเอเซีย หลัง Fund Flow ไหลเข้าสหรัฐฯค่อนข้างมากในช่วงก่อนหน้านี้
2 เม.ย. 2560

Weekly Strategy : by Capital Nomura Securities (Thailand)
 
บล.โนมูระ พัฒนสิน ระบุในบทวิเคราะห์ว่า สัปดาห์หน้า (3 – 7 เม.ย.) คาดดตลาดแกว่งขึ้นโดยได้แรงหนุนจากทิศทาง Fund Flow ทีjไหลเข้าเอเชียอย่างต่อเนื่องจากความไม่แน่นอนของมาตรการกระตุ้นเศรษฐกิจของ Donald Trump กระตุ้นเกิดจิตวิทยาบวกต่อเอเซีย หลัง Fund Flow ไหลเข้าสหรัฐฯค่อนข้างมากในช่วงก่อนหน้านี้ และเริ่มเปลี่ยนทิศไหลออกจากสหรัฐฯสู่ประเทศที่ีทิศทางเศรษฐกิจมีความมั่นคงกว่าเห็นได้ชัดจากยอดซื้อสุทธิของนักลงทุนต่างชาติในตลาดหุ้นไทยที่ีซื้อ 11 วันติดต่อกัน คิดเป็นมูลค่าราว 580 ล้านเหรียญสหรัฐฯ
นอกจากนี้ Nomura ยังปรับมุมมองบวกต่อค่าเงิน THB ในเดือนเม.ย.60 เพิ่มขึ้น โดยแนะนำ Overweight ที่ระดับ 9 เต็ม 10 สูงสุดในสกุลเงินเอเซีย เท่ากับค่าเงินรูปีของอินเดียโดยประเมินเม็ดเงิน Fund Flow จะไหลเข้าไทยต่อเนื่องภาพดังกล่าวจะเป็นจิตวิทยาบวกต่อ SET นอกจากนี้ยังเข้าสู่ช่วง Earnings Preview ของกลุ่มธนาคาร
โดย Nomura คาดผลประกอบการไตรมาส 1/17 ของกลุ่มแบงค์จะเติบโตราว 6% โดยหุ้นที่คาดจะรายงานผลประกอบการดีที่สุด ได้แก่ SCB (คาดที่ 1.24 หมื่นลบ. +17% y-y) ตามมาด้วย TISCO (คาดที่ 1.4 พันลบ. +11% y-y) ซึ่งแนวโน้มผลประกอบการที่ฟื้นตัวนี้หนุนให้เกิดการเก็งกำไรในกลุ่ม Bank ฟื้นตัวนำขึ้นตลาดได้
แต่อย่างไรก็ตาม อาจมีแรงกดดันจากการจ่ายปันผลของหุ้น Big Cap บางตัว นำโดย 1) 4 เม.ย. : SCC (XD 10.5 บาท กระทบ SET 1.28 จุด) และ THCOM (XD 0.70 บาท กระทบ SET 0.08 จุด) 2) 5 เม.ย. : ADVANC (XD 4.29 บาท กระทบ SET 1.3 จุด) 3) 7 เม.ย. : INTUCH (XD 1.61 บาท กระทบ SET 0.53จุด) และ SCCC (XD 7 บาท กระทบ SET 0.16 จุด) และ KBANK (XD3.5 บาท กระทบ SET 0.85 จุด) คิดเป็นผลกระทบต่อตลาดโดยรวมราว 4.2 จุด กดดัน SET เพียงเล็กน้อย ดังนั้น SET สัปดาห์นี้น่าจะแกว่งขึ้นแนวต้าน 1585/1594 จุด และแนวรับ 1564/1560 จุด
 
&lt;&lt;&lt;คลิกเพื่อดูรายละเอียด&gt;&gt;&gt;